Document ID: 32007R0729

RÅDETS FORORDNING (EF) Nr. 729/2007
af 25. juni 2007
om ændring af forordning (EF) nr. 1255/96 om midlertidig suspension af den fælles toldtarifs autonome toldsatser for visse industri-, landbrugs- og fiskeriprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1)
Det er i EF’s interesse helt eller delvis at suspendere den fælles toldtarifs autonome toldsatser for en række nye produkter, som ikke er anført i bilaget til forordning (EF) nr. 1255/96 (1).
(2)
En række produkter bør udgå af listen i bilaget til forordning (EF) nr. 1255/96, fordi det ikke længere er i EF’s interesse at opretholde suspensionen af den fælles toldtarifs autonome toldsatser, eller fordi beskrivelsen bør ændres for at tage hensyn til den tekniske produktudvikling og den økonomiske udvikling på markedet.
(3)
De produkter, hvis beskrivelse bør ændres, bør følgelig betragtes som nye produkter.
(4)
Foranstaltningerne bør have en begrænset gyldighedsperiode, så der kan foretages økonomiske undersøgelser af de enkelte suspensioner i denne periode. Erfaringerne viser, at der bør fastsættes en udløbsdato for suspensionerne i bilaget til forordning (EF) 1255/96 for at sikre, at der tages hensyn til den teknologiske og økonomiske udvikling. Det bør ikke udelukke, at visse foranstaltninger bringes til ophør før tiden eller videreføres efter denne periode, hvis der fremføres en økonomisk begrundelse herfor i overensstemmelse med principperne i Kommissionens meddelelse vedrørende autonome toldsuspensioner og toldkontingenter (2).
(5)
Forordning (EF) nr. 1255/96 bør ændres i overensstemmelse hermed.
(6)
Under hensyn til nærværende forordnings økonomiske betydning bør der henvises til sagens hastende karakter som anført i punkt I.3 i protokollen om de nationale parlamenters rolle i Den Europæiske Union, knyttet som bilag til traktaten om Den Europæiske Union og til traktaterne om oprettelsen af De Europæiske Fællesskaber.
(7)
Da forordningen skal anvendes fra den 1. juli 2007, bør den straks træde i kraft -
UDSTEDT FØLGENDE FORORDNING:
Artikel 1
I bilaget til forordning (EF) nr. 1255/96 foretages følgende ændringer:
1)
Produkterne i bilag I til denne forordning, samt de tilsvarende toldsatser og gyldighedsperioder, indsættes.
2)
De produkter, hvis KN- og Taric-koder er anført i bilag II til denne forordning, samt de tilsvarende toldsatser og gyldighedsperioder, udgår.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 25. juni 2007.

Labels: 1
7
3
6
15